નવી દિલ્હી, 27 મે: દેશના 15માં વડાપ્રધાન નરેન્દ્ર મોદીએ આજે પોતાનું કાર્યભાર સંભાળી લીધું છે. આજે સવારે મોદી પહેલા સાઉથ બ્લોકમાં હાજર વડાપ્રધાન કાર્યાલય પહોંચ્યા. જ્યાં પીએમઓના અધિકારીઓએ બૂકે આપીને તેમનું સ્વાગત કર્યું. મોદી 15થી 17 મિનિટ પીએમઓમાં રહ્યા. તેમણે કેટલીંક ઔપચારીકતા પૂરી કરી. કામકાજ સંભાળ્યા પહેલા તેમણે રાષ્ટ્રપિતા મહાત્મા ગાંધીની તસવીરને ફૂલ ચઢાવ્યા. ત્યારબાદ તેઓ હૈદરાબાદ હાઉસ માટે નીકળી ગયા.